ຈະຫຼວດ ຂອງບໍລິສັດ SpaceX ທະຍານ ຂຶ້ນສູ່ ທ້ອງຟ້າ ເພື່ອນຳເອົາອາຫານ ໄປສົ່ງໃຫ້ ສະຖານີອະວະກາດ
ຈະຫຼວດ ແລະຍານອະວະກາດ ຂອງບໍລິສັດ SpaceX ທະຍານຂື້ນສູ່ທ້ອງຟ້າ ເພື່ອນຳເອົາອາຫານ ແລະອຸບປະກອນຕ່າງໆ ໄປສົ່ງໃຫ້ ສະຖານີອະວະກາດ ນາໆຊາດ.
ຈະຫລວດຂອງບໍລິສັດ SpaceX ພ້ອມດ້ວຍຍານອະວະກາດ ທີ່ບໍ່ມີຄົນຂັບ Dragon ໄດ້ທະຍານຂື້ນສູ່ທ້ອງຟ້າ ເພື່ອເດີນ ທາງໄປຍັງສະຖານີອະວະກາດນາໆຊາດ ໃນວັນອັງຄານວານ ນີ້ ໂດຍນຳເອົາອາຫານ ໜັກ 2,000 ກິໂລ ເຄື່ອງທົດລອງວິທະ ຍາສາດ ອຸບປະກອນຕ່າງໆ ແລະເຄື່ອງເຮັດກາເຟ expresso ອັນທຳອິດມຸ້ງໜ້າຂຶ້ນສູ່ວົງໂຄຈອນ ແຕ່ວ່າ ຄວາມພະຍາຍາມເປັນເທື່ອທີສາມ ຂອງບໍລິສັດ ທີ່ຈະ ນຳເອົາຈະຫຼວດທ່ອນທຳອິດ ລົງສູ່ແທ່ນຈອດຢູ່ມະຫາສະມຸດ ໄດ້ປະສົບກັບຄວາມລົ້ມແຫລວ ຫົວໜ້າຂອງບໍລິສັດ SpaceX ທ່ານ Elon Musk ໄດ້ສົ່ງຂໍ້ຄວາມຜ່ານທາງ Twitter ວ່າ ທ່ອນຈະຫລວດ ໄດ້ຕົກລົງໃສ່ແທ່ນຈອດ ແຕ່ຫລັງຈາກນັ້ນໄດ້ ປີ້ນຂວ້ຳລົງ ທ່ານ ຕ້ອງການຢາກນຳໃຊ້ ທ່ອນຈະຫລວດດັ່ງກ່າວຄືນໃໝ່ ແທນທີ່ຈະຖີ້ມໄປດັ່ງທີ່ເຄີຍປະ ຕິບັດກັນມາເປັນປະຈຳຢູ່ໃນທົ່ວໂລກ ເພື່ອເປັນການຫລຸດຜ່ອນລາຄາໃນການສົ່ງຍານ ອະວະກາດ ຄວາມພະຍາຍາມເທຶ່ອທຳອິດ ໃນເດືອນມັງກອນ ໄດ້ສີ້ນສຸດລົງດ້ວຍແປວໄຟ ເວລາຈະ ຫລວດໄດ້ຕົກ ແລະແຕກອອກເປັນຊິ້ນສ່ວນ ຄວາມພະຍາຍາມໃນເດືອນກຸມພາ ໄດ້ຖືກ ຍົກເລີກເພາະວ່າ ທະເລປັ່ນປ່ວນ ເຄື່ອງເຮັດກາເຟ expresso ທີ່ອອກແບບພິເສດໃຫ້ແກ່ນັກບິນອະວະກາດ ອີຕາລີ ທ່ານ ນາງ Samantha Cristoforetti ຜູ້ທີ່ໄດ້ກິນແຕ່ກາເຟອາເມຣິກາ ທີ່ດື່ມໄດ້ໂລດ ຕັ້ງແຕ່ ທ້າຍປີກາຍນີ້ມາ SpaceX ແມ່ນນຶ່ງໃນສອງບໍລິສັດ ທີ່ໄດ້ຈ້າງໂດຍ ອົງການອະວະກາດ ສະຫະລັດ ຫລື NASA ເພື່ອນຳເອົາອາຫານການກິນ ແລະອຸບປະກອນຕ່າງໆ ໄປຍັງສະຖານີ ອະວະ ກາດນາໆຊາດ ຫລັງຈາກຍານອະວະກາດໄປກັບ Space shuttle ຢຸດ ບິນແລ້ວ